የጁንታው ግፍ የማንነት ጥያቄ ባነሱ ዜጎች አንደበት
ኢያሱ መሰለ ወጣት
ሞገስ
ዳርጌ
የራያ
አላማጣ
ተወላጅ
ሲሆን
የማንነት
ጥያቄ
በማንሳቱ
ብቻ
ከሥራ
ቦታው
ታፍኖ
በማይጨው
ገጠራማ
አካባቢ
በሚገኝ
ዋሻ
ውስጥ
ለሦስት
ወር
ከቆየ
በኋላ
ወደ
መቀሌ
እስር
ቤት
መዛወሩን
ይናገራል።
በማይጨው
ቆይታው
የደረሰበትን
አካላዊና
ሞራላዊ
ጥቃት
እንዲህ
ያስረዳል። በእስር ቤቱ ውስጥ እጅና እግሬ ታስሮ ነው የተወረወርኩት፤ በተለይ እግሬ የታሰረበት እስከ አሁን ምልክቱ አለ፤ ቀንና ሌሊቱን አላውቀውም፤ አንዳንዴ ከዋሻው እያወጡ አንድ ትልቅ የወይራ ዛፍ ላይ አስረው ያሰቃዩኛል፤ ሲፈልጉ ሽንታቸውን ይሸኑብኛል፤ ስለራያ ማንነት የሚከራከሩ ሰዎችን ጠቁመን ይሉኛል፤ እነርሱ ሊያስሯቸው በሚፈልጉ ሰዎች ላይ መስክር ይሉኛል፤ ከመሰከርክባቸው ሃምሳ ሺ ብር እና ቦታ እንሰጥሃለንም ይሉኝ ነበር። እነዚህ ሰዎች ያልሰሩኝ ሥራ የለም፤ አሪዎስ እንኳን እንደነሱ የክፋት ሥራ አልሰራም። በምድር ላይ ያለውን የክፋት ሥራ ሁሉ በእኔ ላይ ፈጽመዋል፤ ያልደረሰብኝ ነገር የለም፤ ሽንት ቤት ውስጥ አስረውኛል፤ ሲፈልጋቸው አንገቴ ላይ ሰንሰለት አስገብተው ዛፍ ላይ አስረው ወደ ላይ ይጎትቱኝና ልሞት ስል ይለቁኛል፤ እንደገና ደግሞ አስረው ይጎትቱኛል፤ ጉድጓድ ቆፍር ይሉኛል፤ መቆፈር ሲያቅተኝ ይመቱኛል፤ ይሰድቡኛል፤ እስከ አንገቴ ድረስ በቁመቴ ልክ ጉድጓድ ውስጥ ቀብረውኝ እንገድልሃለንም ይሉኛል። ይህ አልበቃ ብሏቸው ማይጨው ማረሚያ ቤት ወሰዱኝ፤ ቀጥለውም መቀሌ ማረሚያ ቤት አስገቡኝ፤ በኋላም መንግሥት ሕግ የማስከበር ርምጃ ሲወስድና መቀሌ አቅራቢያ ሲደርስ ወደ ተንቤን ወሰዱን፤ በዚህ ወቅት ምግብም ውሃም አልነበረም። አንድ ጊዜ አንድ እንጀራ ለአራት ከሰጡን በኋላ እስከ ሁለት ቀን ሳንበላ እንቆያለን፤ መከላከያ ሰራዊቱ አሁንም ተንቤን ሲደርስ ሊረሽኑን አሰቡ። ጌታቸው ረዳ፣ አለም ገብረዋህድ እና የክልሉ የጸጥታ ቢሮ ኃላፊ ተክኤ ምትኩ በወልቃይት፣ በራያ፣ በትግራይ ደምሒት አባላት ላይ ሞት ፈርደውብን ሄዱ። ከዚህ በኋላ ስልሳ ሰዎች ተመርጠን፤ የሁለት ሰዎች እጅ አንድ ላይ እየታሰረ ወደ በረሃ ተወሰድን። ከዚያም አንድ ሸጥ ውስጥ አስገብተውን ካስቀመጡን በኋላ ውሳኔ የተላለፈበት ወረቀት እንዲመጣ ሰዎችን ላኩ፤ በወቅቱ የአላማጣ ተወላጅ የሆኑና የታጣቂ ቡድኑ አባል የነበሩ የማውቃቸው ሰዎች ነበሩ። እነዚህ ሰዎች አመራር ስለነበሩ በዚህ ባለቀ ሰዓት ለምን ይገደላሉ ብለው ሲከራከሩ ነበር። ግድያው የዘገየውም በዚሁ ምክንያት ይመስለኛል። ይሁንና የውሳኔ ወረቀቱን እንዲያመጡ የተላኩ ሰዎች ወረቀቱን ይዘው ሲመለሱ በመከላከያ ሰራዊት ተያዙ። ያገቱን ታጣቂዎችም መከበባቸውን ሲያውቁ ትተውን ሸሹ። ሌላው የጁንታውን እኩይ ተግባር ከደረሰበት አንጻር የሚያስረዳው፣ አቶ ጥጋቤ እሸቴ፤ የወልቃይት ጠገዴ  ሳንጃ ወረዳ ነዋሪ ሲሆን፤ ባለትዳርና የሁለት ልጆች አባት ነው። የማንነት ጥያቄ ከሚያቀርቡ የወልቃይት ተወላጆች አንዱ በመሆኑም በ1998 ዓ.ም በህወሓት ጁንታ ታጣቂዎች ተይዞ መቀሌ ከተማ መታሰሩን ይናራል። ከዚያም ወደ ማይጨው እስር ቤት ተዛወረ። ከማይጨው እንደገና ወደ መቀሌ ማረሚያ ቤት ተወስዶ እያለ የጁንታው ታጣቂዎች በመከላከያ ሰራዊት ላይ የፈጸሙትን ጥቃት ተከትሎ መንግሥት ሕግ የማስከበር ርምጃ ሲወስድ የጁንታው ታጣቂዎች መቀሌ ማረሚያ ቤት ያሉትንና በፖለቲካ ጉዳይ የሚፈልጓቸውን እስረኞች ወደ ተንቤን ይዘዋቸው እንደሸሹ ይናገራል። ከአስራ አምስት ዓመት የአፈና ቆይታ በኋላ በመከላከያ ሰራዊት አማካኝነት ነፃ የወጣው አቶ ጥጋቤ፣ የእስር ቤት ቆይታውን እንዲህ ያስረዳል። በእስር ቤት ውስጥ የደረሰብኝ አሰቃቂ በደል መቼም ከህሊናዬ አይጠፋም፤ እንዳልሞት ብቻ ትንሽ ምግብ ይሠጡኛል፤ አንገቴን ያንቁኛል፤ ልሞት ስል ይለቁኛል፤ ይገርፉኛል፤ እስከ አንገቴ ድረስ አፈር ውስጥ ቀብረውኝ ሳንገድልህ የምንጠይቅህን ንገረን ይሉኛል፤ ያሰቃዩኛል ይሰድቡኛል። አንዳንድ ጓደኞቻችንን ማታ ወስደው ባዶ ቤት ውስጥ ካስገቧቸው በኋላ ጧት ራሳቸውን አንቀው ገደሉ እያሉ አስክሬናቸውን ያሳዩናል። ብዙ ሰዎችን እንዲህ እያደረጉ ገድለዋቸዋል። በመጨረሻም የመከላከያ ሰራዊት ጥቃት ሲበረታባቸው ደርግ በዚህ በኩል እየመጣባችሁ ስለሆነ በዚህ በኩል ሂዱ ብለው መንገድ አመላከቱን። እኛ ግን እነርሱ ያሳዩንን መንገድ ትተን በተቃራኒው ሄድን። በመኪና ተገጭተውና ገደል ተወርውረው እግራቸውና ጭንቅላታቸው የቆሰሉ አስራ አንድ ሰዎችንም አገኘን። እነርሱን ተራ በተራ እየተሸከምን ወደ ኋላ ስናፈገፍግ መከላከያ ሰራዊቱ ከሞት አፋፍ አትርፎን ወደ መቀሌ ይዞን መጣ፤ ብለዋል።አዲስ ዘመን ታህሳስ
2/2013